Аԥсны
Ажәабжьқәа Sputnik Аԥсны аҟны
Акоронавирус злаз хҩык апациентцәа рыԥсҭазаара иалҵит Аԥсны уахыки-ҽнаки рыла
23:45 17.11.2021 (ирҿыцуп: 15:09 18.11.2021)
© Foto / Пресс-служба Госкорпорации РостехПроизводство препарата "Ковид-глобулин" на основе плазмы крови переболевших COVID-19
© Foto / Пресс-служба Госкорпорации Ростех/
Аԥсны ачымазараҿкы зцәа иаланы иаадырԥшыз ауаа рзеиԥш хыԥхьаӡара 33574-ҩык рҟынӡа инаӡеит, ргәабзиара шьақәгылахьеит 27809-ҩык ауааԥсыра, рыԥсҭазаара иалҵхьеит 495-ҩык.
АҞӘА, абҵара 17 - Sputnik. Абҵарамза 17 рзы иҟоу адыррақәа рыла COVID-19 азы атестқәа арҭеит 478-ҩык Аԥсны ауааԥсыра, урҭ рахьтә 110-ҩык рцәа акоронавирус шалаз аадырԥшит.
Гәдоуҭатәи ахәшәтәырҭаҿы рыԥсҭазаара иалҵит ҩыџьа апациентцәа: 65, 60 шықәса зхыҵуаз аҳәса. Аҟәатәи аинфекциатә хәшәтәырҭаҿы лыԥсҭазаара далҵит 59 шықәса зхыҵуаз аԥҳәыс.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 60-ҩык, рҭагылазаашьа бааԥсуп 19-ҩык, ибжьаратәуп - 41-ы. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 39-ҩык, урҭ рахьтә 12-ҩык рҭагылазаашьа уадаҩуп. Очамчыра ирхәшәтәуеит 22-а, Гагратәи ахәшәтәырҭаҿы - 24-ҩык, урҭ рахьтә хәҩык рҭагылазаашьа уадаҩуп. Тҟәарчалтәи ахәшәтәырҭаҿы быжьҩык ачымазцәа шьҭоуп. Аҟәа иҟоу амобилтә госпиталь аҿы - 93-ҩык, 12-ҩык рҭагылазаашьа хьанҭоуп.